
REFERAT
        privind completarea anexei la contractul de delegare a gestiunii serviciilor publice de alimentare cu apă şi canalizare către AQUATIM SA              


          Prin programul ISPA s-a derulat “ Reabilitarea tehnologiei de epurare a apei reziduale şi modernizarea canalizării pentru populația oraşului Timişoara situat în județul Timiş din România” ( măsura ISPA 2000/RO/16/P/PE/004).
          În cadrul programului de investiții pentru modernizarea stației a fost reabilitată treapta mecanică de epurare şi s-au construit două linii noi- una de tratare biologic şi terțiară a apei uzate ( pentru eliminarea azotului şi fosforului ) şi una pentru tratarea nămolului. Din fondurile alocate pentru stația de epurare s-a construit şi o clădire nouă pentru laboratorul de control calitate al AQUATIM SA. Municipiul Timişoara dispune acum de o stație nouă de epurare, cu o capacitate maximă de preluare a apei uzate de 3000 l/s, care poate deserve 440.000 locuitori şi corespunde cerințelor de mediu atât din legislația europeană cât şi din cea românească.
         Prin adresa CT2014-3423/10.07.2014,a fost transmisă documentația privind investiția finanțată prin fonduri nerambursabile ISPA şi cofinanțată de către operatorul regional AQUATIM SA.
        Lucrările de reabilitare a stației de epurare a apei reziduale au fost finalizate, investiția recepționată, drept pentru care s-a efectuat transferul investiției ISPA în vederea preluării de către unitatea administrativ teritorială, în evidența sa.
        Totodată s-au efectuat şi lucrări suplimentare în cadrul măsurii, din fondul IID- Înlocuire Întreținere şi Dezvoltare- care au fost recepționate cu procesele verbale de recepție la terminarea lucrărilor nr. 32903/20.11.2013 şi 30904/20.11.2013, valoarea activelor fiind de 1.511.243,37 lei (cu TVA), respectiv valoarea TVA fiind de 292.498,72 lei.
        Având în vedere finalizarea şi recepționarea lucrărilor suplimentare efectuate, activele se înregistrează în evidența contabilă a Primăriei Municipiului Timişoara, prin suplimentarea Anexei la contractul de concesiune privind bunurile de retur a serviciilor publice de alimentare cu apă şi canalizare.
       Prin adresa CT2014-3423/10.07.2014, operatorul regional S.C. AQUATIM S.A. având în vedere finalizarea şi recepționarea lucrărilor suplimentare efectuate la reabilitarea stației de epurare a apei reziduale,ne solicit demararea procedurilor necesare pentru înregistrarea investiției în evidența contabilă a Primăriei Municipiului Timişoara,drept pentru care solicităm suplimentarea Anexei la contractul de delegare privind bunurile de retur a serviciilor publice de alimentare cu apă şi canalizare.



PROPUNEM :
       Emiterea unei hotărâri care să aprobe completarea Anexei V la contractul de delegare a serviciilor publice de alimentare cu apă şi canalizare,nr.932/19.01.2010 încheiat între Asociația de Dezvoltare Intercomunitară Apă-Canal Timiş şi S.C. AQUATIM S.A. care a fost aprobat prin HCL nr.277/2009,cu investiția- “Reabilitarea tehnologiei de epurare a apei reziduale şi modernizarea canalizării pentru populația oraşului Timişoara situat în județul Timiş din România”.

